RESOLUCIÓN do 21 de abril de 2004, da Delegación Provincial de Lugo, pola que se dispón o rexistro, o depósito e a publicación, no Diario Oficial de Galicia, do convenio colectivo de ámbito provincial para a empresa Comar Operadora de Lugo, S.A. (antes Opegasa).
CONSELLERÍA DE ASUNTOS SOCIAIS, EMPREGO E RELACIÓNS LABORAIS — III. OUTRAS DISPOSICIÓNS — 21/06/2004

Visto o texto do convenio colectivo para a empresa Comar Operadora de Lugo, S.A. (antes Opegasa) (código 2700532), da provincia de Lugo, asinado o día 20 de febreiro de 2004 pola representación da dita empresa e a dos seus traballadores, e de conformidade co disposto no artigo 90, puntos 2º e 3º do Real decreto lexislativo 1/1995, do 24 de marzo, polo que se aproba o texto refundido da Lei do Estatuto dos traballadores, e no Real decreto 1040/1981,
do 22 de maio, sobre rexistro e depósito de convenios colectivos de traballo, esta delegación provincial
ACORDA:
Primeiro.-Ordenar a inscrición do citado convenio colectivo no rexistro de convenios desta delegación, así como o seu depósito.
Segundo.-Remitir o texto do dito convenio colectivo á Dirección Xeral de Relacións Laborais da Xunta de Galicia.
Terceiro.-Dispoñer a súa publicación no Diario Oficial de Galicia.
Lugo, 21 de abril de 2004.
Ana Chao Vázquez
Delegada provincial de Lugo
Convenio colectivo para a empresa Comar
Operadora de Lugo, S.A.
Capítulo I
Disposicións xerais
Artigo 1º.-Ámbito.
Ámbito funcional: este convenio colectivo de traballo rexerá as relacións de traballo na empresa Comar Operadora de Lugo, S.A., na actividade empresarial de explotación de máquinas recreativas e explotación de salóns recreativos.
Ámbito territorial: este convenio será de aplicación a todos os centros de traballo que o dito grupo empresarial teña establecidos ou poida establecer na provincia de Lugo.
Ámbito persoal: o convenio afecta todos os traballadores que presten os seus servizos na dita empresa, así como os que se contraten durante a súa vixencia. Só quedan excluídos aqueles traballadores que ocupan dirección executiva ou xerencial, que serán persoal fóra de convenio.
Artigo 2º.-Vixencia e duración.
Este convenio entrará en vigor, para todos os efectos, o día primeiro de xaneiro do ano dous mil tres (2003), independentemente da súa data de publicación no diario oficial que corresponda, e permanecerá vixente ata o día trinta e un de decembro do ano dous mil catro (2004).
Artigo 3º.-Denuncia.
Este convenio deberá ser denunciado por calquera das partes, mediante comunicación escrita e cunha antelación mínima dun mes á data de finalización deste. A ausencia de denuncia deste significará a prórroga do convenio por períodos anuais nos mesmos termos deste convenio.
Artigo 4º.-Garantías persoais.
Respectaranse a título individual as condicións económicas pactadas cos traballadores, que fosen superiores ás establecidas neste convenio, consideradas no seu conxunto e en cómputo anual, manténdose como garantía persoal.
Artigo 5º.-Comisión paritaria interpretativa.
Constituirase unha comisión paritaria entre as partes asinantes deste convenio. O citado órgano, inte
grado por dous representantes (1 da empresa e 1 dos traballadores), cumprirá as funcións de aplicación do pactado, así como do seu seguimento e interpretación. No caso de non se chegar a acordo na dita comisión, ambas as partes se someten á competencia do AGA e xurisdición competente.
Capítulo II
Réxime xeral
Artigo 6º.-Facultade de dirección.
A organización técnica e práctica do traballo correspóndelle á dirección da empresa, respectando os dereitos básicos dos traballadores/as.
Artigo 7º.-Xornada de traballo.
A xornada de traballo será de 1.826 horas anuais de traballo efectivo, cunha distribución de 40 horas semanais de termo medio.
Artigo 8º.-Vacacións.
O período de vacacións anual terá unha duración de 30 días naturais.
Aquel persoal que traballe en festivos terá dereito aos días naturais correspondentes en compensación dos días festivos traballados. O seu desfrute realizarase nun período non acumulable ao período de vacacións.
Artigo 9º.-Permisos retribuídos.
A empresa concederá as licenzas retribuídas que a continuación se indican, sempre que se solicite por escrito e con xustificación da súa necesidade.
1. Por matrimonio do traballador, 15 días naturais.
2. Por nacemento de fillo, 4 días naturais: no suposto de non coincidir polo menos 2 días hábiles no cómputo dos 4 días naturais, ampliarase o permiso como garantía mínima de desfrutar polo menos 2 días hábiles.
3. Por falecemento, enfermidade grave e operación cirúrxica do cónxuxe, pais ou fillos, 3 días naturais que se ampliarán a 5 cando sexa necesario desprazarse por estes feitos fóra da comunidade autónoma.
4. Por falecemento do avó, tío ou cuñado, 2 días naturais, que se ampliarán a 4 días naturais cando o óbito acontecese fóra da comunidade autónoma.
5. Por traslado de domicilio, 1 día hábil.
Artigo 10º.-Permisos non retribuídos.
Poderanse conceder ata un máximo de dous días de permiso non retribuídos anuais, quedando obrigado o solicitante a lle comunicar ao Departamento de RRHH, cunha antelación mínima de 20 días, a data de ausencia ao traballo mediante escrito asinado polo interesado co visto e prace do responsable da empresa ou departamento. Condiciónase a coincidencia nesta situación de máis dunha persoa á operatividade da empresa; no caso de que esta se vexa alterada, a dirección da empresa outorgará o número de permisos posibles en función do momento de solicitude, concedéndose en primeiro lugar as que antes se solicitasen.
Artigo 11º.-Admisión de persoal.
A contratación do persoal é de exclusiva competencia da dirección da empresa, e farase por escrito dentro dos límites das disposicións legais vixentes.
A empresa procurará cubrir as vacantes que se produzan co persoal pertencente ao cadro de persoal que se considere idóneo para o seu desempeño, antes de proceder á admisión de novo persoal.
Artigo 12º.-Período de proba.
Para o persoal de novo ingreso na empresa establécese como período mínimo de proba doce meses. O devandito período non poderá exceder de tres meses para os traballadores que non sexan técnicos titulados.
Durante o período de proba calquera das partes poderá desistir en calquera momento, sen máis requisito que a comunicación á outra parte.
A situación de incapacidade temporal que afecte o traballador durante o período de proba interrompe o seu cómputo.
Artigo 13º.-Aviso previo de cesamento.
O persoal que desexe rescindir a súa relación laboral coa empresa deberallo notificar por escrito cunha antelación mínima de tres meses, no caso dos responsables de sección (taller, caixa, salóns, comercial), e dun mes no resto dos empregados, persoal cualificado e non cualificado.
No caso de incumprimento por parte do traballador da obriga de aviso previo coa indicada antelación, descontarase da liquidación o importe dun día de salario por cada día de atraso no aviso previo.
Artigo 14º.-Mobilidade funcional.
Observarase o disposto no artigo 39 do Estatuto dos traballadores.
Artigo 15º.-Mobilidade xeográfica.
Observarase o disposto no artigo 40 do Estatuto dos traballadores.
Artigo 16º.-Categorías profesionais.
Preséntanse a continuación as distintas categorías profesionais que desenvolverán a actividade na empresa operadora. Tendo en conta a posible aplicación deste convenio a distintas empresas operadoras, preséntanse algunhas categorías con distintos rangos, en función do volume de traballo das operadoras. De forma xenérica e sen cuestionar as funcións específicas de cada un dos postos de traballo, establécense unha serie de tarefas de interese xeral que indistintamente da categoría profesional que se posúa son de obrigado cumprimento por calquera membro do cadro de persoal. A entrega de documentacións nos locais, o apoio en tarefas de subministración de cambios (moedas), o apoio a tarefas de recadación, de mantemento ou de cambios de máquinas, apoio en atención a clientes nos salóns son tarefas que de modo excepcional todo o persoal deberá realizar, indistintamente do grupo ou a categoría profesional á cal pertenzan, todo iso sen menoscabo do disposto no artigo 39 do ET.
* Grupo I.
Administrativo.
A persoa que ocupa o dito posto é a responsable de desenvolver todo o proceso administrativo: a tramitación de documentación de máquinas, o control da caixa e as recadacións diarias, e por último a introdución dos datos contables na aplicación contable. Poderá realizar igualmente funcións de recepcionista cando o volume da explotación, e por ausencia específica deste posto, así o requira. Así mesmo tamén se encargará de realizar todo tipo de tarefa de carácter administrativo, comunicación escrita, telefónica, mailing, etc... que en ausencia do posto de auxiliar administrativo teña que realizar.
Recepcionista/administrativo.
A persoa que ocupa este posto encargarase de recibir todas as comunicacións que, vía teléfono, vía visita ou por calquera medio, cheguen á empresa e darlles traslado aos empregados que correspondan en cada caso. Tamén se encargará de realizar todo tipo de tarefa de carácter administrativo, comunicación escrita, telefónica, mailing, etc... que en ausencia do posto de auxiliar administrativo teña que realizar.
Auxiliar administrativo.
A persoa que ocupa o posto encargarase de realizar todo tipo de tarefa de carácter administrativo, comunicación escrita, telefónica, mailing, etc... Asistirá en todo momento o posto de administrativo e o de recepcionista/administrativo nos labores administrativos.
* Grupo II.
Responsable comercial A.
Naquelas empresas ou delegacións en que sexa necesario polo seu volume de traballo e expansión zonal e requiran unha maior dedicación ao coñecemento do mercado, e onde a función do responsable de explotación necesite ser reforzada no aspecto comercial. A persoa que ocupa o dito posto deberá defender fundamentalmente os aspectos encamiñados a conseguir un maior control de calidade e atención da empresa e inclusive a captación de novos clientes. Manterá unha estreita relación co responsable de explotación, cubrindo as súas necesidades e prestando o apoio necesario para a consecución dos obxectivos marcados. Coordinará e organizará o equipo de comerciais tutelando o seu traballo e as súas actuacións comerciais.
Establécese que para esta categoría se deberá contar cun equipo comercial de polo menos 4 persoas.
Responsable comercial B.
Naquelas empresas ou delegacións en que sexa necesario polo seu volume de traballo e expansión zonal e requiran unha maior dedicación ao coñecemento do mercado, e onde a función do responsable de explotación necesite ser reforzada no aspecto comercial. A persoa que ocupa o dito posto deberá defender fundamentalmente os aspectos encamiñados a conseguir un maior control de calidade e atención da empresa e inclusive a captación de novos clientes. Manterá unha estreita relación co respon
sable de explotación, cubrindo as súas necesidades e prestando o apoio necesario para a consecución dos obxectivos marcados. Coordinará e organizará o equipo de comerciais tutelando o seu traballo e as súas actuacións comerciais.
Establécese que para esta categoría se deberá contar cun equipo comercial de ata 4 persoas.
Comercial.
A persoa que ocupa este posto terá como tarefa principal o mantemento da carteira de clientes, realizará visitas periódicas encamiñadas a recoller as impresións e necesidades do cliente, dando resposta aos seus requirimentos e encamiñándoo cara ao plan comercial definido pola empresa. De igual forma colaborará de xeito moi estreito co responsable de explotación na apertura de novos locais ou establecementos. De forma xeral e en explotacións con salóns, cuxo número no requira a existencia da figura do encargado de salóns, esta función pode ser asumida polo comercial. Puntualmente e ante necesidades motivadas polo calendario, baixas, etc... realizará as funcións do posto de recadador. O comercial conta cunha experiencia de polo menos 3 anos como asistente comercial.
Asistente comercial.
A persoa que ocupa o dito posto realiza as mesmas funcións que o comercial, só que en tempo non acadou os tres anos de experiencia requiridos para o posto de comercial. Puntualmente e ante necesidades motivadas polo calendario, baixas, etc... realizará as funcións do posto de recadador.
* Grupo III.
Responsable técnico.
A persoa que o ocupa deberá realizar funcións de información e asesoramento ao servizo técnico. É responsabilidade del canalizar todas as fontes de información, recibíndoa e transmitíndoa cando esta se produza por requirimento de calquera integrante do servizo de asistencia técnica. Deberá obter e comprobar toda aquela información que facilite, corrixa ou mellore as actuacións cotiás do servizo. Manterá continuo contacto cos departamentos técnicos dos fabricantes e distribuidores e buscará as solucións apropiadas a cada caso. Así mesmo, estará en condicións de realizar funcións de técnico de mantemento cando sexa preciso.
Responsable de taller explotación A.
A persoa que ocupa o dito posto será a responsable de todo o servizo técnico, organizando o traballo que se vai realizar no taller, asignando e distribuíndo os técnicos de mantemento e asistentes técnicos nas zonas específicas rotatorias. Así mesmo, asignaralles as tarefas aos mozos de taller no propio taller. Realizará o seguimento do SAT en zona, comprobando a súa calidade e eficacia, e atenderá as consultas e necesidades dos demais técnicos. Naquelas explotacións en que non exista a figura de responsable de recambios, responsabilizarase así mesmo do almacén de recambios realizando os pedidos oportunos para o seu mantemento. Así mesmo, estará en condicións de realizar funcións de técnico de mantemento cando sexa preciso.
Establécese que para esta categoría se deberá contar cun equipo técnico de polo menos 10 persoas.
Responsable de taller explotación B.
A persoa que ocupa o dito posto será a responsable de todo o servizo técnico, organizando o traballo que se vai realizar no taller, asignando e distribuíndo os técnicos de mantemento e asistentes técnicos nas zonas específicas rotatorias. Así mesmo, asignaralles as tarefas aos mozos de taller no propio taller. Realizará o seguimento do SAT en zona, comprobando a súa calidade e eficacia, e atenderá as consultas e necesidades dos demais técnicos. Naquelas explotacións en que non exista a figura de responsable de recambios, responsabilizarase así mesmo do almacén de recambios realizando os pedidos oportunos para o seu mantemento. Así mesmo, estará en condicións de realizar funcións de técnico de mantemento cando sexa preciso.
Establécese que para esta categoría se deberá contar cun equipo técnico de polo menos 5 persoas.
Responsable de taller explotación c/xefe de equipo.
A persoa que ocupa o dito posto será a responsable de todo o servizo técnico, organizando o traballo que se vai realizar no taller, asignando e distribuíndo os técnicos de mantemento e asistentes técnicos nas zonas específicas rotatorias. Así mesmo, asignaralles as tarefas aos mozos de taller no propio taller. Realizará o seguimento do SAT en zona, comprobando a súa calidade e eficacia, e atenderá as consultas e necesidades dos demais técnicos. Naquelas explotacións en que non exista a figura de responsable de recambios, responsabilizarase así mesmo do almacén de recambios realizando os pedidos oportunos para o seu mantemento. Así mesmo, estará en condicións de realizar funcións de técnico de mantemento cando sexa preciso.
Técnico de mantemento.
A persoa que ocupa o dito posto deberá realizar un servizo de asistencia técnica e/ou mantemento ás máquinas recreativas instaladas en diversos establecementos situados na zona de influencia da empresa, substituíndo para iso, se fose necesario, as pezas ou elementos necesarios para o efecto. Procederá á súa instalación e preparación previa e cubrirá todos os soportes documentais necesarios a cada actuación específica. Ofreceralle ao cliente un trato competente e correcto, recollendo del calquera incidencia ou suxestión para a súa comunicación posterior ao seu responsable inmediato. Tamén realizará asistencia técnica e mantemento a máquinas recreativas en taller. O persoal ao que se lle recoñeza esta categoría deberá contar con polo menos 3 anos de experiencia en categorías inferiores ou unha cualificación técnica e experiencia previa ao posto que o avale de forma suficiente.
Asistente técnico.
A persoa que ocupa o dito posto deberá realizar fundamentalmente tarefas de apoio ao técnico de mantemento. Deberá realizar un servizo de asistencia técnica e/ou mantemento ás máquinas recreativas instaladas en diversos establecementos situados na
zona de influencia da empresa, substituíndo para iso, se fose necesario, as pezas ou elementos necesarios para o efecto; tratarase de reparacións con baixa complicación técnica de solución. Procederá á súa instalación e preparación previa e cubrirá todos os soportes documentais necesarios a cada actuación específica. Tamén realizará asistencia técnica e mantemento a máquinas recreativas en taller. Ofreceralle ao cliente un trato competente e correcto, recollendo del calquera incidencia ou suxestión para a súa comunicación posterior ao seu responsable inmediato.
Mozo de taller.
A persoa que ocupa o dito posto encargarase de prestar colaboración no transporte, limpeza e mantemento de máquinas recreativas.
* Grupo IV.
Recadador A.
A persoa que ocupa o dito posto deberá realizar o baleirado, reconto e liquidación ante o cliente das moedas existentes no/s caixón /s das máquinas. Para iso seguirá a orde e o itinerario preestablecidos; ofrecéndolle ao cliente un trato competente realizará todo o proceso de forma clara e transparente de xeito que non ofreza ningún tipo de dúbida e desconfianza nel. Recollerá calquera incidencia ou suxestión por parte do cliente, e faralla chegar polo procedemento establecido ao seu inmediato superior. Procederá a realizar a liquidación diaria por zona ante o responsable de caixa ou, no seu defecto, ante o responsable de explotación. O recadador conta cunha experiencia de polo menos 3 anos como recadador B.
Recadador B.
A persoa que ocupa o dito posto deberá realizar o baleirado, reconto e liquidación ante o cliente das moedas existentes no/s caixón /s das máquinas. Para iso seguirá a orde e o itinerario preestablecidos; ofrecéndolle ao cliente un trato competente realizará todo o proceso de forma clara e transparente de xeito que non ofreza ningún tipo de dúbida e desconfianza nel. Recollerá calquera incidencia ou suxestión por parte do cliente, e faralla chegar polo procedemento establecido ao seu inmediato superior. Procederá a realizar a liquidación diaria por zona ante o responsable de caixa ou, no seu defecto, ante o responsable de explotación. O recadador conta cunha experiencia de polo menos 2 anos como asistente a recadador.
Asistente recadador.
A persoa que ocupa o dito posto realiza as mesmas funcións que o recadador, só que en tempo non chegou aínda aos dous anos requiridos no posto de recadador.
* Grupo V.
Responsable de salóns A.
Naquelas empresas ou delegacións en que sexa necesaria a existencia deste posto polo seu volume de traballo e polo número de salas en explotación, a persoa que ocupa este posto será a responsable de organizar e controlar os medios postos á súa disposición co fin de conseguir o nivel de calidade
exixido pola empresa nos salóns recreativos. Realizará aquelas tarefas administrativas específicas á súa xestión e manterá continuo contacto co responsable da explotación, informando de todas as incidencias que requiran a súa directa intervención e participando no deseño do programa anual de obxectivos, específicos a esta función.
O responsable de salóns A contará con polo menos 5 salóns baixo o seu control e polo menos deberá contar con 3 anos de experiencia na supervisión de salóns de máquinas, ou ben como responsable de salóns B ou C, ou ben como adxunto ao responsable de salóns.
Responsable de salóns B.
Naquelas empresas ou delegacións en que sexa necesaria a existencia deste posto polo seu volume de traballo e polo número de salas en explotación, a persoa que ocupa este posto será a responsable de organizar e controlar os medios postos á súa disposición co fin de conseguir o nivel de calidade exixido pola empresa nos salóns recreativos. Realizará aquelas tarefas administrativas específicas á súa xestión e manterá continuo contacto co responsable da explotación, informando de todas as incidencias que requiran a súa directa intervención e participando no deseño do programa anual de obxectivos, específicos a esta función.
O responsable de salóns B contará con polo menos 3 salóns baixo o seu control e polo menos deberá contar con 1 ano de experiencia na supervisión de salóns de máquinas, ou ben como responsable de salóns C, ou ben como adxunto ao responsable de salóns.
Responsable de salóns C.
Naquelas empresas ou delegacións en que sexa necesaria a existencia deste posto polo seu volume de traballo e polo número de salas en explotación, a persoa que ocupa este posto será a responsable de organizar e controlar os medios postos á súa disposición co fin de conseguir o nivel de calidade exixido pola empresa nos salóns recreativos. Realizará aquelas tarefas administrativas específicas á súa xestión e manterá continuo contacto co responsable da explotación, informando de todas as incidencias que requiran a súa directa intervención e participando no deseño do programa anual de obxectivos, específicos a esta función.
Operador de sala de máquinas A.
A persoa que ocupa este posto é a encargada de atender o cliente nas salas de xogo, dispensando cambios, atendendo as peticións do servizo de hostalaría e aclarando todo tipo de dúbidas sobre o funcionamento dos distintos tipos de máquinas instaladas. Tamén deberá colaborar no mantemento e limpeza do equipamento da sala, especialmente máquinas recreativas.
As persoas que pertenzan a esta categoría deberá contar con polo menos 2 anos de experiencia en traballo nas salas coa categoría de operador de salóns B.
Operador de sala de máquinas B.
A persoa que ocupa este posto é a encargada de atender o cliente nas salas de xogo, dispensando cambios, atendendo as peticións do servizo de hostalaría e aclarando todo tipo de dúbidas sobre o funcionamento dos distintos tipos de máquinas instaladas. Tamén deberá colaborar no mantemento e limpeza do equipamento da sala, especialmente máquinas recreativas.
Artigo 17º.-Valoración do desempeño.
Establécese un sistema de avaliación do desempeño. A dirección en períodos anuais, semestrais e trimestrais; para iso realizarase unha entrevista persoal con cada un dos empregados e comunicaráselles a valoración obtida, entregando unha copia a forma de recibín. O empregado dispón de 15 días hábiles, a partir da data de recepción desta, para elevar a desconformidade e o motivo á dirección da empresa con copia ao Departamento de RRHH.
Capítulo III
Percepcións económicas
Artigo 18º.-Estrutura salarial.
A estrutura salarial para o salario de convenio establecerase do seguinte modo:
Salario base: segundo anexo salarial.
Complemento carencia incentivo: 20% do salario base.
Complemento de asistencia e puntualidade: 15% do salario base.
Entenderase como salario de convenio o formado polos seguintes conceptos:
Salario base: será a retribución do traballador fixada por unidade de tempo ou de obra, respecto ao posto de traballo desempeñado, sen atender ás circunstancias que motivan a percepción dos complementos.
Complemento carencia incentivo: será aquel complemento que perciban os traballadores que non estean sometidos a incentivo, e mentres non se regule un de produtividade.
Este complemento supón para efectos globais o 20% do salario base.
De se producir un descenso na actividade dun traballador respecto aos seus compañeiros de categoría, e este descenso obedecese a causas alleas á organización e dirección da empresa e puidesen ser voluntarias e individuais, este complemento será obxecto de revisión na contía que a empresa coide oportuno.
No caso de que en futuros convenios se regulase un complemento de produtividade ou sistema de incentivos, o complemento de carencia de incentivo desaparecería, quedando englobado no novo que se regule.
A implantación ou modificación dun réxime de incentivos en ningún caso poderá supor que, a igual actividade entre traballadores dunha mesma categoría, se produza unha perda na retribución do traballador neste concepto e no mesmo posto de traballo.
Complemento de asistencia e puntualidade: será aquel complemento que prima a presencia efectiva do traballador sobre a totalidade do horario laboral. Este complemento supón, para efectos globais, o 15% do salario base.
Dada a condición deste complemento, que se devenga por días efectivos de traballo, establécese a seguinte regulación no caso de faltas de asistencia ou puntualidade:
a) Considérase falta de asistencia ao traballo calquera falta ao traballo non xustificada, a partir de 4 horas de ausencia continuada do posto de traballo. A falta de asistencia non xustificada comportará a perda da totalidade deste complemento na nómina do mes en que se produza a falta, á marxe de posibles sancións que se vaian impor, recollidas no artigo 40º deste convenio colectivo.
b) Considérase falta de puntualidade ou atraso de máis de 5 minutos na hora de entrada na empresa sobre o horario oficial.
As faltas de puntualidade comportarán a perda do complemento nas seguintes contías:
-A partir de 3 faltas nun período de 15 días: 1/10 parte do complemento.
-A partir de 6 faltas nun período de 30 días: 1/3 parte do complemento.
-A partir de 9 faltas nun período de 30 días: totalidade do complemento.
Todo atraso superior a 30 minutos e que non sexa considerado como falta de asistencia (máis de 4 horas), na hora de entrada oficial, computarase como 2 faltas de puntualidade.
Artigo 19º.-Complemento de quebranto de moeda.
Establécese un complemento de quebranto de moeda nas seguintes contías:
10 A (dez euros) mensuais en doce pagas para o persoal dos grupos III e V.
30 A (trinta euros) mensuais en doce pagas para o persoal do grupo IV (aboaráselle este concepto ao persoal do grupo II, mentres realice funcións do grupo IV).
Artigo 20º.-Complemento de desgaste de ferramentas.
Establécese un complemento de desgaste de ferramentas na seguinte contía:
5 A (cinco euros) mensuais en doce pagas para o persoal do grupo III.
Artigo 21º.-Complemento extrasalarial/multas de tráfico.
Establécese un complemento extrasalarial/multas de tráfico, durante a xornada de traballo, na seguinte contía:
15 A (quince euros) mensuais en doce pagas para o persoal dos grupos II, III, IV.
Artigo 22º.-Complemento representación.
Establécese un complemento de representación na seguinte contía:
200 A (douscentos euros) mensuais en doce pagas para o persoal do grupo II.
Artigo 23º.-Complemento responsable de salóns.
Establécese un complemento responsable de salóns para aquelas persoas que desempeñen a función de responsable de salóns ocasionalmente e que teñan a categoría de operador de sala; fíxase a seguinte contía:
200 A (douscentos euros) mensuais en doce pagas.
Artigo 24º.-Gratificacións extraordinarias.
Establécense dúas gratificacións extraordinarias de xullo e decembro. O importe destas gratificacións comporase de salario base, complemento carencia incentivo e complemento de asistencia. Respecto ao aboamento destas gratificacións, a empresa procederá a realizar as transferencias bancarias antes dos días 20 de xullo e 20 de decembro.
Artigo 25º.-Anticipos.
Os traballadores afectados por este convenio terán dereito a percibir anticipos á conta do traballo persoal ata 3 mensualidades do salario total.
Fíxase como contía máxima do fondo destinado a anticipos de calquera tipo, a cantidade de 12.000 A (doce mil euros) por empresa, para a totalidade dos empregados subscritos a este convenio. En ningún caso se poderá superar o dito fondo, tendo que se reintegrar o anticipado antes de conceder anticipos excedentes.
Os anticipos devolveranse na forma que conveñan de mutuo acordo o traballador e a empresa, computando como data de inicio para a devolución a correspondente ao mes seguinte á data de solicitude, e como prazo máximo de devolución os establecidos no seguinte calendario:
Calendario para a devolución de anticipos
Cantidade anticipadaPrazo de devolución
1 mensualidade de salarioun máximo de 12 meses
2 mensualidades de salarioun máximo de 18 meses
3 mensualidades de salarioun máximo de 24 meses
Artigo 26º.-Xubilación anticipada.
En relación coa xubilación e acolléndose a empresa ao Real decreto 1194/1985, no cal se prevé a posibilidade de adiantar a data de xubilación nun ano anticipándoa aos 64 anos. Neste caso o traballador no perdería ningunha porcentaxe sobre a súa futura xubilación. A xubilación producirase nas seguintes condicións:
-A empresa comunicaralle por escrito ao traballador a extinción do contrato de traballo con polo menos un mes de antelación ao cumprimento da idade de 64 anos.
-A baixa do traballador xubilado será simultaneamente cuberta por outro traballador de nova contratación. Os contratos que se celebren para substituír os traballadores que se xubilen poderanse concertar ao abeiro de calquera das modalidades de contratación vixentes excepto a contratación a tempo parcial e a modalidade prevista no artigo 15.1º b) do Estatuto dos traballadores.
-A duración dos novos contratos será, como mínimo, dun ano; se o traballador cesa antes dese termo, salvo que o cesamento se deba a forza maior ou despedimento declarado procedente pola xurisdición competente, o empresario deberao substituír por un traballador de nova contratación cuxa duración mínima será o tempo que reste ata completar o ano para o que foi contratado para substituír o traballador xubilado.
-O contrato formularase por escrito en que se fará constar o nome do traballador xubilado, e rexistrarase no Inem.
Artigo 27º.-Corrección de erros na táboa.
No suposto de que se detecte un erro nas táboas salariais do convenio, de acordo cos criterios cos que se elaborou, reunirase a comisión negociadora para corrixilos.
Artigo 28º.-Prestación por morte, viuvez ou invalidez.
As empresas afectadas por este convenio concertarán unha póliza de seguros que lles garanta aos seus traballadores unha indemnización de 21.500 A (vinte e un mil cincocentos euros) por morte, invalidez total, absoluta e grande invalidez derivada de accidente de traballo.
Artigo 29º.-Incapacidade temporal.
Cando o traballador se vexa afectado por IT derivada de accidente de traballo, ou se encontre en situación de hospitalización, calquera que sexa causa da IT neste último suposto, a empresa aboará un complemento de ata o 100% da base reguladora, mentres dure a situación que motivou o seu aboamento.
Nos casos de baixa por enfermidade común, o persoal afectado por este convenio rexerase coas seguintes garantías salariais en período de baixa:
Duración da baixaPorcentaxe para percibir
Do 1º ao 3º día ambos inclusive50% da base de cotización
Do 4º ao 20º ambos inclusive75% da base de cotización
Do 21º en diante85% da base de cotización
Este cadro aplicaráselles a aqueles traballadores que estivesen en situación de IT derivada de enfermidade común nos seis meses xustamente anteriores á situación de IT; se isto non fose así e non existise ningunha situación de IT por enfermidade común en tal período, a empresa aboará un complemento de ata o 100% da base reguladora ata o terceiro día; a partir dese momento aplicarase o cadro precedente.
Artigo 30º.-Axudas de custo.
As axudas de custo para o persoal que, en razón dos métodos de organización da empresa, deban efectuar saídas fóra do municipio en que radica o centro de traballo, quedan establecidas da seguinte forma:
a) Axuda de custos completa: fíxase na contía de 25 A (vinte e cinco euros) para todas as categorías.
b) Media axuda de custos: serán de 10 A (dez euros) para todas as categorías.
As axudas de custo aboaránselle ao interesado xunto coa nómina do mes que corresponda.
Terase dereito á axuda de custos completa sempre e cando o desprazamento que se realice obrigue a pernoitar fóra do domicilio habitual. O aloxamento será aboado pola empresa de forma independente e non incluirá este aboamento ningunha das comidas (almorzo, comida ou cea); os gastos orixinados polo transporte en calquera dos casos será sempre por conta da empresa.
Artigo 31º.-Incremento salarial.
Para o ano 2003 a empresa comprométese á adaptación dos salarios ás táboas (anexo I), na data do asinamento deste convenio e ao pagamento de atrasos con carácter retroactivo desde xaneiro de 2003 no prazo dun mes.
Para o ano 2004 establécese a seguinte revisión salarial:
Incremento de IPC previsto sobre os conceptos da táboa salarial a comezo de ano con revisión de IPC resultante ao final do ano, co pagamento dos atrasos correspondentes, ou a integración da cantidade sobrante nun concepto á conta convenio para absorber en convenios posteriores.
Capítulo IV
Réxime disciplinario
Artigo 32º.-Réxime disciplinario.
Os traballadores pertencentes ás empresas reguladas por este convenio e afectos a el poderán ser sancionados de acordo coa gradación de faltas e sancións que se establecen nos artigos seguintes.
Artigo 33º.-Gradación de faltas.
Toda falta cometida por un traballador se clasificará, atendendo á súa importancia, transcendencia e intención, en leve, grave e moi grave.
Artigo 34º.-Faltas leves.
Consideraranse faltas leves as seguintes:
1. Abandonar momentaneamente o servizo sen causa xustificada.
2. Faltas de puntualidade.
3. Descoidos na conservación de material.
4. Falta de aseo ou limpeza persoal.
5. Discutir violentamente cos compañeiros dentro da xornada de traballo.
Artigo 35º.-Faltas graves.
Consideraranse faltas graves as seguintes:
1. Faltar ao traballo un día ao mes sen causa xustificada.
2. Entregarse a xogos durante a xornada de traballo.
3. Desobedecer aos superiores en calquera materia de traballo, incluída a resistencia e obstrución a novos métodos de organización do traballo.
4. A neglixencia ou desidia no traballo que afecte a súa boa marcha.
5. A reincidencia en falta leve dentro dun mesmo trimestre.
6. No atender ao público coa corrección e dilixencia debidas.
Artigo 36º.-Faltas moi graves.
Consideraranse faltas moi graves as seguintes:
1. As faltas inxustificadas de asistencia ao traballo durante dous ou máis días sen causa xustificada.
2. A fraude, deslealdade ou abuso de confianza nas xestións encomendadas. O furto ou roubo, tanto aos seus compañeiros de traballo como á empresa ou calquera outra persoa dentro das dependencias dela, ou durante a xornada de traballo realizada en calquera outro lugar.
3. A simulación de enfermidade ou accidente. A realización de traballos de calquera índole por conta allea ou propia en período de baixa, e calquera manipulación feita para prolongar a baixa por accidente ou enfermidade.
4. Violar o segredo de correspondencia ou documentos reservados da empresa, ou revelar a terceiros alleos a ela datos de reserva obrigada.
5. Os malos tratos de palabra ou obra, abuso de autoridade ou falta grave de respecto e consideración aos seus xefes, compañeiros e subordinados.
6. Reiterada non-utilización dos elementos de protección en materia de seguridade e hixiene.
7. Reincidencia de tres ou máis faltas graves nos últimos seis meses.
Artigo 37º.-Sancións.
Correspóndelles ás empresas reguladas por este convenio a facultade de impor sancións dentro dos termos estipulados nel.
A sanción por faltas graves e moi graves seralle comunicada por escrito ao traballador, facendo constar a data e os feitos que a motivaron.
A empresa dará conta aos representantes dos traballadores das sancións que se impoñan por falta grave ou moi grave.
As sancións máximas que se lles poderán impor aos traballadores serán, en función da súa gravidade, as seguintes:
a) Faltas leves:
-Amoestación verbal.
-Amoestación por escrito.
b) Faltas graves:
-Amoestación verbal.
-Amoestación por escrito.
-Suspensión de emprego e soldo de 3 a 15 días.
c) Faltas moi graves:
-Amoestación por escrito.
-Suspensión de emprego e soldo de 15 días a 60 días.
-Despedimento.
As sancións que impliquen suspensión do soldo aplicaranse automaticamente sobre a nómina do traballador afectado logo de comunicación con polo
menos 15 días de antelación, para os efectos de efectuar a oportuna reclamación se fose procedente.
Artigo 38º.-Prescrición.
Establecerase segundo o disposto no ET.
Capítulo V
Saúde, seguridade e hixiene
Artigo 39º.-Seguridade e hixiene.
A empresa que subscribe este convenio desenvolverá as accións e medidas en materia de seguridade e saúde laboral que sexan necesarias para lograr unhas condicións de traballo onde a saúde do traballador non se vexa afectada por elas.
Estas accións e medidas deberán estar encamiñadas a lograr unha mellora da calidade de vida e ambiental de traballo, desenvolvendo obxectivos de promoción e defensa da saúde, mellora das condicións de traballo, potenciación das técnicas preventivas como medio para a eliminación dos riscos na súa orixe e a participación sindical dos centros de traballo.
A empresa deberá dotarse dun plan de prevención en materia de saúde e seguridade, así como dos servizos necesarios para a súa realización, de acordo cos criterios recoñecidos internacionalmente.
Os traballadores e os seus representantes legais participarán na mellora das condicións de traballo nos lugares onde se desenvolve a súa actividade laboral. Esta participación desenvolverase de acordo co establecido na vixente normativa ao respecto.
Adecuaranse as medidas na empresa para potenciar o labor preventivo do persoal designado por aquela ou do servizo de prevención, de existir este, facilitándose os medios ao respecto.
Elaborarase un plan de emerxencia e evacuación que responda ás necesidades da empresa en función da súa actividade laboral.
Estableceranse accións formativas que lles permitan coñecer aos representantes a realidade da seguridade e hixiene e as súas técnicas preventivas.
Artigo 40º.-Recoñecementos médicos.
A empresa comprométese á realización dunha revisión médica de carácter anual para todas aquelas persoas que de forma voluntaria desexen realizala.
Pola empresaPolos traballadores
Manuel Rego VeciñoJosé M. Casal Darriba.
ANEXO I
Táboa de salarios 2003 (brutos anuais)
Grupo
Salario
base
Compl. carencia incentivo
Compl. asistencia e punt.
Total
* Grupo I
Administrativo
11.250
2.250
1.688
15.188
Auxiliar administrativo
9.000
1.800
1.350
12.150
Recepcionista
10.125
2.025
1.519
13.669
* Grupo II
Responsable comercial A
15.750
3.150
2.363
21.263
Responsable comercial B
14.625
2.925
2.194
19.744
Comercial
12.375
2.475
1.856
16.706
Asistente comercial
10.125
2.025
1.519
13.669
Grupo
Salario
base
Compl. carencia incentivo
Compl. asistencia e punt.
Total
* Grupo III
Responsable técnico
15.750
3.150
2.363
21.263
Responsable de taller explotación A
15.750
3.150
2.363
21.263
Responsable de taller explotación B
13.500
2.700
2.025
18.225
Responsable de taller explotación C/ xefe de equipo
12.375
2.475
1.856
16.706
Técnico de mantemento
11.250
2.250
1.688
15.188
Asistente técnico
9.000
1.800
1.350
12.150
Mozo taller
6.750
1.350
1.013
9.113
* Grupo IV
Recadador A
11.250
2.250
1.688
15.188
Recadador B
10.125
2.025
1.519
13.669
Asistente recadador
8.438
1.688
1.266
11.391
* Grupo V
Responsable de salóns A
15.750
3.150
2.363
21.263
Responsable de salóns B
14.625
2.925
2.194
19.744
Responsable de salóns C
13.500
2.700
2.025
18.225
Operador de sala A
8.438
1.688
1.266
11.391
Operador de sala B
6.750
1.350
1.013
9.113
ANEXO II
Táboa de salarios 2004 (brutos anuais)
Grupo
Salario
base
Compl. carencia incentivo
Compl. asistencia e punt.
Total
* Grupo I
Administrativo
11.475
2.295
1.721
15.491
Auxiliar administrativo
9.180
1.836
1.377
12.393
Recepcionista
10.328
2.066
1.549
13.942
* Grupo II
Responsable comercial A
16.065
3.213
2.410
21.688
Responsable comercial B
14.918
2.984
2.238
20.139
Comercial
12.623
2.525
1.893
17.040
Asistente comercial
10.328
2.066
1.549
13.942
* Grupo III
Responsable técnico
16.065
3.213
2.410
21.688
Responsable de taller explotación A
16.065
3.213
2.410
21.688
Responsable de taller explotación B
13.770
2.754
2.066
18.590
Responsable de taller explotación C/ xefe de equipo
12.623
2.525
1.893
17.040
Técnico de mantemento
11.475
2.295
1.721
15.491
Asistente técnico
9.180
1.836
1.377
12.393
Mozo taller
6.885
1.377
1.033
9.295
* Grupo IV
Recadador A
11.475
2.295
1.721
15.491
Recadador B
10.328
2.066
1.549
13.942
Asistente recadador
8.607
1.721
1.291
11.619
* Grupo V
Responsable de salóns A
16.065
3.213
2.410
21.688
Responsable de salóns B
14.918
2.984
2.238
20.139
Responsable de salóns C
13.770
2.754
2.066
18.590
Operador de sala A
8.607
1.721
1.291
11.619
Operador de sala B
6.885
1.377
1.033
9.295
ANEXO III
Táboa de salarios en pesetas (brutos anuais)
Grupo
Salario
base
Compl. carencia incentivo
Compl. asistencia e punt.
Total
* Grupo I
Administrativo
1.871.843
374.369
280.776
2.526.987
Auxiliar administrativo
1.497.474
299.495
224.621
2.021.590
Recepcionista
1.684.658
336.932
252.699
2.274.289
* Grupo II
Responsable comercial A
2.620.580
524.116
393.087
3.537.782
Responsable comercial B
2.433.395
486.679
365.009
3.285.084
Comercial
2.059.027
411.805
308.854
2.779.686
Asistente comercial
1.684.658
336.932
252.699
2.274.289
* Grupo III
Responsable técnico
2.620.580
524.116
393.087
3.537.782
Responsable de taller explotación A
2.620.580
524.116
393.087
3.537.782
Responsable de taller explotación B
2.246.211
449.242
336.932
3.032.385
Responsable de taller explotación C/ xefe de equipo
2.059.027
411.805
308.854
2.779.686
Técnico de mantemento
1.871.843
374.369
280.776
2.526.987
Grupo
Salario
base
Compl. carencia incentivo
Compl. asistencia e punt.
Total
Asistente técnico
1.497.474
299.495
224.621
2.021.590
Mozo taller
1.123.106
224.621
168.466
1.516.192
* Grupo IV
Recadador A
1.871.843
374.369
280.776
2.526.987
Recadador B
1.684.658
336.932
252.699
2.274.289
Asistente recadador
1.403.965
280.793
210.595
1.895.353
* Grupo V
Responsable de salóns A
2.620.580
524.116
393.087
3.537.782
Responsable de salóns B
2.433.395
486.679
365.009
3.285.084
Responsable de salóns C
2.246.211
449.242
336.932
3.032.385
Operador de sala A
1.403.965
280.793
210.595
1.895.353
Operador de sala B
1.123.106
224.621
168.466
1.516.192